***Τα μυστικά της πριγκίπισσας ντε Καντινιάν*** (γαλλικός τίτλος: *Les Secrets de la princesse de Cadignan*) είναι διήγημα του Ονορέ ντε Μπαλζάκ, το οποίο δημοσιεύτηκε το 1839 και περιλαμβάνεται στις *Σκηνές της Παρισινής ζωής* της *Ανθρώπινης κωμωδίας.* Το έργο ήταν αφιερωμένο στον Τεοφίλ Γκωτιέ. 

Είναι μια από τις πιο ενδιαφέρουσες *μελέτες γυναικών* του Μπαλζάκ και παρουσιάζει ένα ιδιαίτερα εκλεπτυσμένο παιχνίδι αποπλάνησης. Τα μυστικά του τίτλου είναι μια σειρά από ψέματα με τα οποία μια έμπειρη γυναίκα καταφέρνει να θεωρηθεί ενάρετη και σεμνή από τον υποψήφιο εραστή της. Ο Μπαλζάκ χαρακτήρισε το έργο του ως «τη μεγαλύτερη ηθική κωμωδία που υπάρχει».

Σύνοψη
------

Η Ντιάν ντε Μωφρινιέζ, που έγινε πριγκίπισσα ντε Καντινιάν μετά τον θάνατο του πεθερού της, είναι μια κοσμική αριστοκράτισσα. Ο σύζυγός της, μετά την Ιουλιανή Επανάσταση του 1830, ακολούθησε στην εξορία τον βασιλιά Κάρολο Ι΄. 

Το 1833, σε ηλικία 37 ετών, έχει κατασπαταλήσει την περιουσία της και έχει αποσυρθεί εδώ και 3 χρόνια από την κοσμική ζωή της αριστοκρατίας στο Παρίσι, όπου με τα χρόνια είχε αποκτήσει τη φήμη ως μια από εκείνες τις γυναίκες που ράγισαν τις καρδιές πολλών ανδρών, καταστρέφοντας φιλοδοξίες και περιουσίες ταυτόχρονα. Ο κατάλογος με τους εραστές της είναι ατελείωτος. Τους έχει συγκεντρώσει και σε ένα άλμπουμ το οποίο παρουσιάζει στη «φίλη» της, τη μαρκησία ντ’ Εσπάρ, τον μοναδικό άνθρωπο με τον οποίο έχει σχέσεις. Σε μια έκρηξη εμπιστοσύνης, οι δύο γυναίκες ομολογούν αμοιβαία ότι δεν γνώρισαν ποτέ την αληθινή αγάπη.

Στη συνέχεια, η μαρκησία ντ' Εσπάρ προτείνει στην πριγκίπισσα να της συστήσει κάποιον για ένα τελευταίο παιχνίδι αποπλάνησης:τον Ντανιέλ ντ' Αρτέζ, έναν ιδεαλιστή νεαρό, που αρχίζει να έχει επιτυχία ως συγγραφέας. Ο ντ' Αρτέζ είναι πλέον βαρόνος και έχει κληρονομήσει την οικογενειακή του περιουσία με την οποία θα μπορούσε να ζει στη χλιδή. Αλλά αυτός παρέμεινε τόσο σοβαρός και λιτός όσο ήταν την εποχή της μεγάλης φτώχιας του. Συνεχίζει να εργάζεται στα γραπτά του και η ζωή του γίνεται αντικείμενο πειραγμάτων από τους φίλους του. Ο ντ' Αρτέζ δεν γνωρίζει τίποτε για τους εκλεπτυσμένους έρωτες των μεγάλων κυριών, αν και θα του ήταν εύκολο να κατακτήσει κάποια. Υπάρχει όμως μια συστολή μέσα του που τον σταματά.

Η πριγκίπισσα ντε Καντινιάν, ενθουσιασμένη από την προσωπικότητά του και βαριεστημένη τη νέα της ζωή, αποφασίζει να τον αποπλανήσει. Έτσι, παίρνοντας τον ρόλο του θύματος, σαγηνεύει αυτή την αγνή καρδιά πνίγοντάς την σε μια χιονοστιβάδα ψέματα (τα μυστικά της), μεταξύ των οποίων: τα δυστυχισμένα παιδικά της χρόνια με μια φιλάρεσκη και άπιστη μητέρα, ο αναγκαστικός γάμος της με τον ευγενή εραστή της μητέρας της, οι σχέσεις της με άντρες που δεν της άξιζαν και τέλος η κακοτυχία της που έχασε τον μοναδικό άντρα που αγάπησε πραγματικά, τον Μισέλ Κρετιέν, ο οποίος σκοτώθηκε στην Ιουνιανή Εξέγερση. Το σχέδιο πετυχαίνει. Παρόλο που ο ντ' Αρτέζ γνωρίζει καλά τη ζωή της, καθώς ο Μισέλ Κρετιέν, που κυριολεκτικά πέθαινε από έρωτα γι' αυτήν, ήταν στενός φίλος του και του εκμυστηρευόταν τον τρελό και ανεκπλήρωτο έρωτά του, δεν μπορεί να αντισταθεί στην ομορφιά της και σε όσα του λέει η γυναίκα για τη ζωή της. Σύντομα παρασύρεται, υποτάσσεται και ερωτεύεται με πάθος την επιδέξια πριγκίπισσα. Το καλό γούστο, η συμπεριφορά και η φινέτσα της την έκαναν θεϊκό άγγελο στα μάτια του ποιητή.

Στο μεταξύ, και η ίδια η Ντιάν ερωτεύτηκε τον άντρα που υποτίθεται ότι ήταν μόνο θύμα της νέας της κατάκτησης.. Ωστόσο, είναι αυτή που τον στέλνει εν γνώσει της σε ένα δείπνο που διοργάνωσε η μαρκησία ντ' Εσπάρ από ζήλια για την ευτυχία της φίλης της, όπου οι περισσότεροι από τους καλεσμένους υπήρξαν πρώην εραστές της Ντιαν, με την προφανή πρόθεση να διαφωτίσουν τον αφελή συγγραφέα. Εκεί, ακούει μερικούς καλεσμένους να σχολιάζουν την Ντιάν, ειδικά τον τρόπο με τον οποίο χρησιμοποίησε τους πρώην εραστές της. Ο ντ' Αρτέζ την υπερασπίζεται δημόσια και επιστρέφει κοντά της.

Στη συνέχεια, οι δυο τους αφοσιώνονται περισσότερο στον έρωτά τους, περνούν περισσότερο χρόνο μαζί και η πριγκίπισσα εγκαταλείπει το Παρίσι τους καλοκαιρινούς μήνες για να ζήσει στη Γενεύη με τον σπουδαίο της συγγραφέα. Δεν σημειώνεται πόσο κράτησε το ειδύλλιο.

Διασκευή
--------

* 1982: ομώνυμη τηλεοπτική ταινία σε σκηνοθεσία Ζακ Ντερέ.

Μεταφράσεις στα ελληνικά
------------------------

* *Τα μυστικά της πριγκίπισσας ντε Καντινιάν*, μετάφραση: Βερονίκη Δαλακούρα, εκδόσεις Νεφέλη, 1987
* *Τα μυστικά της πριγκίπισσας του Καντινιάν*, μετάφραση: Κωνσταντίνα Παπαπετροπούλου, εκδόσεις Ερατώ, 2019

Παραπομπές
----------

1. ↑ . «balzac-analyse.com/tome-xiv-les-secrets-de-la-princesse-de-cadignan/».
2. 1 2 . «babelio.com/livres/Balzac-Les-Secrets-de-la-princesse-de-Cadignan».
3. ↑ . «beq.ebooksgratuits.com/balzac/Balzac.pdf» (PDF).
4. ↑ . «fr-academic.com/dic.nsf/frwiki».
5. ↑ . «cairn.info/revue-l-annee-balzacienne-2013-».
6. ↑ . «imdb.com/title/Les secrets de la princesse de Cadignan/TV Movie/1982».
7. ↑ . «lemoni.gr/Διηγήματα».
8. ↑ . «politeianet.gr/books/balzac-honore-de-erato-ta-mustika-tis-prigkipissas-tou-kantinian».


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η Ανθρώπινη κωμωδία του Ονορέ ντε Μπαλζάκ |
| --- |
|  |
| *Σκηνές της ιδιωτικής ζωής* | 
* *Το σπίτι της γάτας που παίζει με το κουβάρι*
* *Ο χορός του Σω*
* *Αναμνήσεις δύο μικροπαντρεμένων γυναικών*
* *Το πουγκί*
* *Η Μοντέστ Μινιόν*
* *Ένα ξεκίνημα στη ζωή*
* *Αλμπέρ Σαβαρύς*
* *Η βεντέτα*
* *Μια διπλή οικογένεια*
* *Η συζυγική ειρήνη*
* *Μαντάμ Φιρμιανί*
* *Πορτρέτο γυναίκας*
* *Η φανταστική ερωμένη*
* *Μια κόρη της Εύας*
* *Το μήνυμα*
* *Η γρεναδιέρα*
* *Η εγκαταλειμμένη γυναίκα*
* *Ονορίν*
* *Μπεατρίς*
* *Γκομπσέκ*
* *Η τριαντάχρονη γυναίκα*
* *Ο μπάρμπα-Γκοριό*
* *Ο συνταγματάρχης Σαμπέρ*
* *Η λειτουργία του άθεου*
* *Η απαγόρευση*
* *Το συμβόλαιο γάμου*
* *Άλλο πορτρέτο γυναίκας*
 |
|  |
| *Σκηνές της επαρχιακής ζωής* | 
* *Ούρσουλα Μιρουέ*
* *Ευγενία Γκραντέ*
* *Πιερέτα*
* *Ο εφημέριος της Τουρ*
* *Η Ραμπουιγέζα*
* *Ο εκλαμπρότατος Γκωντισάρ*
* *Η μούσα της επαρχίας*
* *Η γεροντοκόρη*
* *Συλλογή αρχαιοτήτων*
* *Χαμένες ψευδαισθήσεις*
 |
|  |
| *Σκηνές της παρισινής ζωής* | 
* *Φεραγκύς*
* *Η δούκισσα του Λανζαί*
* *Το κορίτσι με τα χρυσά μάτια*
* *Καίσαρ Μπιροτώ*
* *Ο Οίκος Νυσενζέν*
* *Μεγαλεία και δυστυχίες των κουρτιζάνων*
* *Τα μυστικά της πριγκίπισσας ντε Καντινιάν*
* *Φατσίνο Κάνε*
* *Σαραζίν*
* *Πιέρ Γκρασού*
* **Η εξαδέλφη Μπέτη**
* *Ο εξάδελφος Πονς*
* *Ένας επιχειρηματίας*
* *Ένας πρίγκιπας της Βοημίας*
* *Γκωντισάρ Β'*
* *Οι υπάλληλοι ή Η ανώτερη γυναίκα*
* *Οι ακούσιοι κωμωδοί*
* *Οι μικροαστοί*
* *Η άλλη όψη της σύγχρονης ιστορίας*
 |
|  |
| *Σκηνές της πολιτικής ζωής* | 
* *Ένα επεισόδιο την εποχή της Τρομοκρατίας*
* *Μια σκοτεινή υπόθεση*
* *Ο βουλευτής του Αρσί*
* *Ζ. Μαρκάς*
 |
|  |
| *Σκηνές της στρατιωτικής ζωής* | 
* **Οι Σουάνοι**
* *Ένα πάθος στην έρημο*
 |
|  |
| *Σκηνές της αγροτικής ζωής* | 
* *Οι χωρικοί*
* *Ο επαρχιακός γιατρός*
* *Ο εφημέριος του χωριού*
* *Το κρίνο στην κοιλάδα*
 |
|  |
| Φιλοσοφικές σπουδές | 
* **Το μαγικό δέρμα**
* *Ο Ιησούς Χριστός στη Φλάνδρα*
* *Η συμφιλίωση του Μέλμοθ*
* *Το άγνωστο αριστούργημα*
* *Γκαμπαρά*
* *Μασιμίλα Ντόνι*
* *Η αναζήτηση του απόλυτου*
* *Το καταραμένο παιδί*
* *Αντίο*
* *Οι Μαράνα*
* *Ο επίτακτος*
* *Ο δήμιος*
* *Ένα δράμα στην ακροθαλασσιά*
* *Ο δάσκαλος Κορνήλιος*
* *Το κόκκινο πανδοχείο*
* *Περί της Αικατερίνης των Μεδίκων*
* **Το ελιξήριο της μακροζωίας**
* *Οι εξόριστοι*
* *Λουί Λαμπέρ*
* *Σεραφίτα*
 |
|  |
| Αναλυτικές σπουδές | 
* *Φυσιολογία του γάμου*
* *Μικροαθλιότητες του συζυγικού βίου*
* *Παθολογία της κοινωνικής ζωής*
* *Πραγματεία για την κομψή ζωή*
 |

 |